বাংলার ‘দিদিকে বলো’ অনুকরণে রাজস্থানে নয়া কর্মসূচি বিজেপির

ওয়েবডেস্ক- বাংলার মুখ্যমন্ত্রীর (Mamata Banerjee) দিকে যতই আঙুল তুলুক পদ্ম শিবির (BJP), কিন্তু জনগণের মত পেতে সেই বাংলার মুখ্যমন্ত্রী মমতা বন্দ্যোপাধ্যায়ের পথেই হাঁটছে বিজেপি শাসিত রাজ্যগুলি। বাংলার মানুষের সুবিধার্থে ‘দিদিকে বলো’ (Didi ke Bolo) কর্মসূচি শুরু করে বাংলার সরকার। এবার সেই জনসংযোগ প্রকল্পের আদলে নয়া কর্মসূচি শুরু হল বিজেপি শাসিত রাজ্যে রাজস্থানে (Rajasthan)।

রাজ্যের উপমুখ্যমন্ত্রী দিয়া কুমারী (State Deputy Chief Minister Diya Kumari) বুধবার এই প্রকল্পের কথা জনসমক্ষে আনেন। এই প্রকল্পের আওতায় একটি টোল-ফ্রি নম্বর চালু করা হবে। যেখানে সাধারণ মানুষ তাদের সমস্যার কথা সরাসরি জানাতে পারবে। যেমন সড়ক নির্মাণ সহ বিভিন্ন কারিগরি ত্রুটি জনিত সমস্যা। অভিযোগ পাওয়ার সঙ্গে সঙ্গেই পূর্ত দফতর (পিডব্লিউডি) মান নিয়ন্ত্রণ দল ঘটনাস্থলে পৌঁছে কাজ পরীক্ষা করবে এবং প্রয়োজনীয় পদক্ষেপ গ্রহণ করবে।

আরও পড়ুন- জীবনবিমা ও স্বাস্থ্যবিমা থেকে উঠল GST, চালু হল করের নতুন ২ স্ল্যাব!

প্রসঙ্গত, ‘দিদিকে বলো’ কর্মসূচি হল বাংলার তৃণমূল সরকারের একটি উদ্যোগ। যেখানে রাজ্যবাসী সরাসরি মুখ্যমন্ত্রী মমতা বন্দ্যোপাধ্যায়ের কাছে তাদের অভাব অভিযোগ জানাতে পারে। দিয়া কুমারী জানিয়েছেন, শুধু প্রশাসন বা সরকারের দায়িত্ব নয়, নাগরিকদেরও সমানভাবে দায়িত্বশীল হতে হবে। উন্নয়নের কাজে জনসাধারণের সক্রিয় অংশগ্রহণ থাকলেই তাহলেই সেগুলি ভালো ভাবে করা সম্ভব। তাই রাজ্যের নাগরিকদেরও তিনি এই উদ্যোগে শামিল হতে আহ্বান জানিয়েছেন।

দেখুন আরও খবর-